Ruḥeɣ ɣer ssuq wwiɣ-d ayen xfifen maca ɣlay, ṭṭfeɣ amkan-iw ttraǧuɣ rreẓq-iw, waleɣ dɣa tban-iyi-d yiwet n tmeṭṭut tleḥḥu amzun d tageldunt, tewwi allaɣ-iw d lebɣi-iw uqbel ad tekfu tardast, dɣa kkreɣ ḍefreɣ-tt, ǧǧiɣ deffir-iwlebɣi-iw, d wallaɣ-iw, d sebbat n rreẓq-iw, armi tekcem ɣer yiwen wexxam d amecṭuḥ yeččur d ijeǧǧigen, dɣa ibedd deg webrid-iw uɛessas yesɛan tafekka zzuren, s yiwet n tmuɣli nniɣ-as : « Aqli wejdeɣ ad as-fkeɣ akk ayen ikesbeɣ. Dɣa yenna-d wergza-nni s ṣṣut qessiḥen : « ur testarḥib ara s wid i d-yusan ɣur-s ǧǧan axeddim-nsen deg ssuq.